**Pályázati felhívás közétkeztetésre**

**Pilisszentiván Község Önkormányzata Képviselő-testületének 73/2021. (X.11.) sz. határozata alapján a közétkeztetési szolgáltatás ellátására pályázatot ír ki.**

## **Pályázat tárgya:**

## Közétkeztetési szolgáltatás nyújtása Pilisszentiván községben vállalkozási szerződés keretében. A pályázó a 2084 Pilisszentiván Óvoda u. 5. szám alatti Pilisszentiváni Német Nemzetiségi Óvoda és a 2084 Pilisszentiván Szabadság út 87. szám alatti Pilisszentiváni Német Nemzetiségi Általános Iskola és Alapfokú Művészeti Iskola intézmények nevelésében és oktatásában lévő gyermekek és tanulók, és az intézményegységekben dolgozó alkalmazottak részére közétkeztetést biztosít 2 helyszínre szállítással (2084 Pilisszentiván Óvoda u. 5. és 2084 Pilisszentiván Szabadság út 87.). A szolgáltatási tevékenység magában foglalja az ételeknek a szolgáltató által üzemeltetett főzőkonyhán történő elkészítését, és annak az intézményegységek által működtetett tálalókonyhákra történő kiszállítását. A közétkeztetés helyszínein működő tálalókonyhák a HACCP rendszernek, valamint a hatályos egészségügyi előírásoknak megfelelően működnek. A szolgáltatást a közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendeletben foglaltakban meghatározott mennyiségi és minőségi előírásoknak megfelelően kell biztosítani. A tálalás az intézményekben az ott dolgozók feladata. A közétkeztetést 2+2 éves időtartamú vállalkozási szerződés keretében kell ellátni.

**Ajánlatkérő adatai:**

**Ajánlatkérő neve:** Pilisszentiván Község Önkormányzata

**Ajánlatkérő címe:** 2084 Pilisszentiván Szabadság út 85.

**Ajánlatkérő telefonszáma:** 06/26-367-322

**E-mail cím:** hivatal@pilisszentiván.hu

**Pályázat tárgyát képező szolgáltatás adatai:**

**Közétkeztetés nyújtásának várható időtartama:** 2021. december 1-jétől 2025. december 1-ig munkanapokon.

**Közétkeztetés várható alakulása (havi átlag)**

|  |  |
| --- | --- |
| óvoda(3xétkezés) | 150 fő |
| Iskola (2x étkezés) | 283 fő |

Minőségi és mennyiségi előírásokat a gyermekek étkeztetésére, a közétkeztetésben alkalmazandó táplálkozás-egészségügyre vonatkozó jogszabályok, utasítások tartalmazzák.

**Egyéb feltételek:**

**A Szolgáltató vállalja:**

* a vonatkozó, mindenkor hatályos jogszabályokban előírt élelmiszer-nyersanyagok energia-és tápanyagtartalmának biztosítása változatos ételválasztékkal, a gyermekek étkezésére jellemző igények figyelembe vételével,
* a szakmai, egészségügyi, higiéniai, munkavédelmi és tűzrendészeti jogszabályokban rögzített vonatkozó előírások betartása,
* a szolgáltatás teljesítéséhez szükséges szállítási, valamint a keletkező hulladék kezelési- és elszállítási tevékenység (opcionális) teljesítéséhez szükséges személyi és tárgyi feltételek biztosítása,
* az ételek megfelelő hőfokon, illetőleg edényzetben történő kiszállítása,
* diétás, különleges táplálkozási igényeket kielégítő étkezés jogszabályok szerinti biztosítása,
* alapvető mennyiségi és minőségi kifogás esetén az étel azonos minőségi és mennyiségi értékben való haladéktalan pótlása a Szolgáltató saját költségére.

A heti étlap összeállítása a Szolgáltató feladata az intézményegységek vezetőinek, vagy erre kijelölt kapcsolattartójának javaslatai figyelembevételével. Az étlap tartalmazza a tízórai, uzsonna, valamint az ebéd megnevezését. Az ebéd levest, főételt, valamint a főételhez illeszkedő desszertet, savanyúságot, befőttet vagy idény szerinti friss gyümölcsöt tartalmaz. A heti étlapot a Szolgáltató a tárgyhetet megelőző hétfőig rendelkezésre bocsátja az intézményegységeknek.

Az elkészített ételek mennyiségi és minőségi átvétele az intézmény tálalókonyháján történik, a szállítólevél alapján. A minőségi átvétel a helyszínen érzékszervi vizsgálattal, minőségi kifogás esetén a Szolgáltató haladéktalan értesítésével történik. Ha az ételek minősége tekintetében az intézmény jelzése alapján a felek között vita merül fel, azt elsősorban békés úton rendezik, annak eredménytelensége esetén a Pest Megyei Kormányhivatal Élelmiszerlánc-biztonsági és Állategészségügyi Osztálya jogosult a vitát eldönteni, a kifogásolt étel laboratóriumi vizsgálata alapján.

A reggeli és a tízórai szállítása minden nap reggel 7,30 és 8 óra között, míg az ebéd szállítása minden nap 11 és 11.30 óra között történik az intézmények tálalókonyhájára. Az uzsonna kiszállítása az ebéddel együtt történik. Az üres edényzet tiszta állapotban történő visszaszállítása a másnapi első szállítás alkalmával történik.

Ha a Szolgáltató a menüsor jóváhagyása után a menüsorban előzetesen megadott ételt nem tudja biztosítani, akkor erről az intézményt haladéktalanul értesíteni köteles, továbbá a megjelölt étel helyett ugyanolyan minőségű ételt köteles szolgáltatni.

**Pályázat formai és tartalmi követelményei**

A benyújtandó pályázati anyagot, annak aláírását követően, elektronikusan kell benyújtani a megadott e-mail címre, egyéb formai követelmény nincs.

***Tartalmaznia kell:***

* az ajánlattevő nevét, címét, egyéb elérhetőségét (telefon/fax, e-mail stb.),
* cég esetén a cégkivonat hiteles másolatát, a cég képviseletére jogosult nevét, elérhetőségét, képviseleti jogát igazoló okiratot,
* önkormányzati és állami adóhatóság nyilatkozatát arról, hogy az ajánlattevőnek nincs az adóhatóság felé fennálló - 30 napon belül és azt meghaladó - adótartozása (nullás adóigazolás),
* ajánlattevő nyilatkozata arról, hogy vállalja jelen pályázati kiírásban foglalt feltételeket, valamint, hogy az általa nyújtott szolgáltatás minősége megfelel a vendéglátó-ipari termékek előállításának és forgalomba hozatalának élelmiszerbiztonsági feltételeiről szóló 62/2011. (VI. 30.) VM rendeletben foglalt követelményeknek, és a közétkeztetésre vonatkozó valamennyi szakmai előírásnak,
* a szolgáltatás teljesítésébe bevonni kívánt szakemberek bemutatása, szakirányú képesítést igazoló okiratok másolata,
* kiépített és működő HACCP élelmiszerbiztonsági rendszer igazolása,
* a pályázó eddigi tevékenységének bemutatása (referencia),
* 1 fő élelmezésvezető és a tevékenységet végző szakképzett alkalmazott meglétének igazolását, a pályázat tárgyát képező szolgáltatás ellátására vonatkozó költségvetési tervet és szakmai tervet,
* minta étlapot,
* a szolgáltatások ellenértékét, ajánlati ár (nettó és bruttó Ft-ban) ellátási kategóriánként:

A szerződés tárgyát képező szolgáltatás ellenértéke elkülönítve tartalmazza az élelmezési nyersanyagnormát, valamint az ezen felül érvényesíthető rezsiköltséget.

A

3

|  |  |  |  |  |  |
| --- | --- | --- | --- | --- | --- |
|  | Nettó nyersanyagnorma | Nettó rezsiköltség  | Nettó eladási ár (nettó nyersanyag+ rezsiköltség) | Áfa (nyersa.+ rezsiköltségnek) | Bruttó eladás ár |
| **Óvodai étkezés - tízórai** |  |  |  |  |  |
| **Óvodai étkezés - ebéd** |  |  |  |  |  |
| **Óvodai étkezés - uzsonna** |  |  |  |  |  |
| **Iskolai étkezés - tízórai** |  |  |  |  |  |
| **Iskolai étkezés - ebéd** |  |  |  |  |  |

**Finanszírozási feltételek:**

Pályáztató az ellenérték kiegyenlítését havonként, az igazolt teljesítés alapján benyújtott végszámla ellenében, a számla kézhezvételétől számított 8 napon belül átutalással teljesíti.

**Pályázat benyújtása:**

Az ajánlatokat cégszerű aláírással ellátva elektronikusan kell benyújtani a hivatal@pilisszentivan.hu

 e-mail címre. A borítékon kérjük feltüntetni a következőket: „Pályázat közétkeztetésre"

Hiánypótlásra minden pályázatnak egy alkalommal van lehetősége.

Az ajánlattétel nyelve: magyar.

**Pályázatok beérkezésének határideje: 2021. november 19. péntek.**

**Pályázat bontása és elbírálása**

A beérkezett pályázatokat a polgármester és a jegyző együttesen bonthatja fel a beérkezési határidő lejártát követően. A bontást követően a polgármester javaslatot tesz a Képviselő-testület felé. A pályázatokkal kapcsolatos eljárást lezáró döntést Pilisszentiván Község Önkormányzatának Képviselő-testülete hozza meg.

Az önkormányzat az összességében legkedvezőbb ajánlatot adó (ajánlati ár, minőségi garancia-vállalás, teljesítési garancia, referenciák) pályázóval köt megállapodást.

A pályázattal, valamint a pályázat tárgyát képező szolgáltatással kapcsolatban további felvilágosítás kérhető a 70/3146 093-as telefonszámon, Dr. Peller György jegyzőtől.

**Pilisszentiván, 2021. 10. 18.**

***P. Révay Gyöngyi
polgármester***